तेज प्रताप लगातार सुर्खियों में बने रहते हैं, गुरुवार को उन्होंने मंत्री रहते हुए मिला अपना सरकारी आवास खाली करते हुए कहा कि यह बंगला भुतहा है, जिसके कारण वह इसे खाली कर रहे हैं। पूर्व मंत्री ने कहा, 'मुख्‍यमंत्री नीतीश कुमार और उपमुख्‍यमंत्री सुशील कुमार मोदी ने मुझे डराने और परेशान करने के लिए बंगले में भूत छोड़ दिया था। पत्रकारों से उन्होंने कहा कि मैंने वह कोठी छोड़ने का फैसला किया क्योंकि नीतीश और उप-मुख्यमंत्री सुशील कुमार मोदी ने इसमें भूत छोड़ दिया था। वे भूत मुझे परेशान कर रहे थे। पूर्ववर्ती सरकार में स्‍वास्‍थ्‍य मंत्री बनने के बाद उन्‍हें पटना के 3-देशरत्‍न मार्ग पर बंगला आवंटित किया गया था। जिसमें वह सरकार गिरने के सात महीने बाद भी रह रहे थे।